કૉર્પોરેટ સેક્ટરમાં, નાણાકીય બજારોમાં ગ્રાહકો, વેપારીઓ કે ઇન્વેસ્ટરો સાથે થતી છેતરપિંડી આપણને એવી માફક આવી ગઈ છે કે આવું કરનારા આપણને માર્કેટિંગ કરનારા લાગે છે; તેમની મનોવૃત્તિની ચતુરાઈપૂવર્‍કની નગ્નતા આપણને દેખાતી કે સમજાતી પણ નથી. દર થોડાં વર્ષે રોકાણકારો સાથે કરવામાં આવતાં કૌભાંડો એ માનવીય મનની નાગાઈ નથી? બૅન્કો-સંસ્થાઓ કે કોઈ વ્યક્તિ પાસેથી ધિરાણ લઈ એને પાછાં નહીં કરવાની નફટાઈ બતાવતા લોકો નાગા ન ગણાય? રાજકારણમાં ડગલે ને પગલે થતી ગંદી રમતો, કાળાં નાણાં, કાળા બજાર, સંગ્રહખોરી, મોંઘવારીને નામે લોકોને છેતરતા લોકોની માનસિક કપટી નગ્નતાનું શું? આ લોકોએ ભલે અનેક વસ્ત્રો પહેયાર઼્ હોય, તેમની નાગાઈ નફ્ફટ જેવી હોય છે! આવા લોકો સમગ્ર દેશ-પ્રજા સાથે વિશ્વાસઘાત, છેતરપિંડી, ધોકો કરતા હોય છે.